επειδη πειιτας κρατησινικ[ου] ασωπιτας ευνους ων υπα[ρχει] ται πολει των κοτυρταταν [δια] προγονων νυν τε τας π[ολιος] [χρ]ειαν εχουσας διαφ[ο]ρ[ων παρ]αγενομενων ποτ αυτ[ον εις] [α]σωπον των κατασταντ[ων] μετα των εφορων εκ τ[ας πολιος] και οιομενων δειν δανε[ισαι ται] πολει αργυριον επαγγειλα[το] και εδωκε οσου χρειαν ηχ[εν α πο]λις ατοκον απροφασιστον εαυτον ποιων εδοξε ται π[ο]λει των κοτυρταταν [πειιταν] κρατησινικου ασωπι[ταν προ]ξενον ημεν και ευεργετ[αν] τας πολιος αυτον και [εκγονους] υπαρχειν δε αυτωι και [τοις] εκγονοις και χρημα[σιν ασφα]λειαν και ασυλιαν κ[αι πολεμ]ου και ειρανας και ισοπο[λιτει]αν και επινομιαν και [ατελει]αν παντων καλειν [δε αυτον] και εις προεδριαν εν τοις [γυ]μνικοις αγωσιν οις α [πολις] τιθητι οκκα και τους αλλους προξενους και ευεργετας καληι και τα λοιπα τιμια οσ[α] και τοις αλλοις προξενοις και ευεργεταις τας πολιος των κοτυρταταν αναγραψαι δε ταν προξενιαν ταυταν τους εφορους τους περι ευκρατιδαν εις σταλαν λιθιναν και αναθεμεν εις το ιερον του απολλωνος του υπερτελεατα οπως πασιν φανερον ηι διοτι α πολις τους ιδιους ευεργετας τ[ι]μει ταις καταξιοις τιμαις.
Lakonike — Kotyrta